da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da de da da en da nn da da pt da da da da de da de da da da da da da da da da da da en da da da da en en da da de da da da da da de en de it en ro en it en de en de da da da de eu en en de en de en en eu de en pl en en en en en de en en en en da da de en it en en nb en da da en fr nb nb de da en da da da en de en en hu it ceb es da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Halsbetændelse - Find information på Medicin.dk
Et eller flere af disse symptomer er tegn på halsbetændelse:
synkebesvær og ondt i halsen
hævede og ildrøde mandler, eventuelt med hvide belægninger
hævede og ømme lymfeknuder på halsen
snue, hoste og hæshed (ses ved virus)
Man bliver som regel rask igen inden for en uge. Som regel giver halsbetændelse ingen komplikationer, men i sjældne tilfælde kan det føre til:
Halsbetændelse er en meget almindelig sygdom. Alle kan få halsbetændelse, men det er mest almindeligt hos børn og unge, især i efterårs- og vintermånederne.
Halsbetændelse smitter ved, at en syg hoster eller nyser i nærheden af dig. En anden måde er, at du rører ved fx et bord, som den syge lige har hostet eller nyst hen over, og du bagefter gnider dig i øjnene, sutter på fingeren eller piller næse. I forbindelse med Covid-19 epidemien har det at holde afstand og vaske/spritte hænder vist sig meget effektivt til at undgå smitte.
Hvad er årsagen til halsbetændelse?
Halsbetændelse skyldes, at du er blevet smittet med enten bakterier - de såkaldte beta-hæmolytiske streptokokker - oftest gruppe A-streptokokker eller med et virus.
Hvis lægen tror, det er en bakterie, som er årsag til halsbetændelsen, kan lægen tage lidt materiale fra mandlerne med en vatpind for at undersøge, om der er streptokokker i (podning). Undersøgelsen er hurtig (ca. 5 minutter), og du får svaret med det samme.
Hvad kan du selv gøre?
Hvis du har halsbetændelse, kan varme drikke som te og diverse pastiller lindre dine halssmerter.
Hvis podningen fra halsen indeholder gruppe A-, C- eller G-streptokokker, vil lægen give dig et antibiotikum. Effekten er dog kun, at du bliver rask ca. en halv dag hurtigere, end hvis du ikke fik antibiotika. Den antibiotiske behandling består af smalspektret penicillin. Er du allergisk over for penicillin, skal du behandles med et makrolid. Behandlingen varer 7 dage.
Halsbetændelse, der skyldes virus, kan ikke behandles. Den går over af sig selv uden nogen antibiotisk behandling.
Smertestillende midler gør, at du får det bedre, og feberen falder.
Sugetabletter lindrer i halsen.
Læs også Fakta om antibiotika.
Benzylpenicillin og phenoxymethylpenicillin er smalspektrede penicilliner. Benzylpenicillin findes til indsprøjtning, phenoxymethylpenicillin findes som tabletter, orale dråber o.l.
Smalspektrede penicilliner virker på få bakterietyper. De er især virksomme mod streptokokker, pneumokokker, meningokokker, borrelia-bakterier og syfilis-bakterier.
Smalspektret penicillin smager ikke godt, og det kan give problemer, når små børn skal behandles med penicillin i flydende form. Den grimme smag kan skjules ved at holde barnet for næsen og ved at blande dråber med fx yoghurt, kakaomælk eller cola.
Makroliderne virker på stort set de samme bakterietyper som smalspektrede penicilliner. De bruges ved penicillinallergi. De er også virksomme mod klamydia og gonoré, mycoplasma- og legionellabakterier og mod de bakterier, som giver kighoste eller bumser.
Dalacin® hårde kapsler og injektionsvæske, opl.
Dalacin C hårde kapsler
Svage smertestillende lægemidler indeholder paracetamol eller acetylsalicylsyre, evt. i kombination med caffein eller codein.
Andre svage smertestillende kombinationspræparater
Sugetabletter indeholder oftest lokalbedøvende og desinficerende stoffer, som virker lindrende i halsen.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø